April weer in hof oor brande | Netwerk24
April weer in hof oor brande
Sheldon April in ’n hofverskyning in Februarie. Foto: Annette Theron
Sheldon April, wat aangekla is in verband met die verwoestende brande in Bettysbaai, het Vrydagoggend in die Caledon-hof verskyn.
April se advokaat, Elzaan Bester, het buite die hof gesê die ondersoek is nog nie voltooi nie. “Daar gaan ’n moontlike klagte van strafbare manslag bygevoeg word.”
Henry Hopkins, oudredakteur van Distrikspos, Die Wynboer en omgewing-joernalis vir Die Burger, is Maandag 18 Februarie dood as gevolg van die brandwonde wat hy in die Bettysbaai-brand opgedoen het toe hy hul labrador, Moya, probeer red het. April moet weer 17 Mei in die hof verskyn.
Hy is 1 Febru­arie borgtog toegestaan op voorwaarde dat hy elke dag van die week tussen 06:00 en 20:00 by die Eersterivier-polisiekantoor moet aanmeld. April mag glad nie sy voete in Kleinmond of Bettysbaai sit nie en is onder huisarres.